अगर आप लोगों से जिंदगी का कोई एक बड़ा मकसद बताने को कहें, तो अधिकांश मामलों में लोग अस्पष्ट जवाब देंगे, जैसे मैं बड़ा बनना चाहता हूं, सफल होना चाहता हूं, खुश रहना चाहता हूं, अच्छा जीवन गुजारना चाहता हूं आदि। जिनका लक्ष्य स्पष्ट नहीं होता है, वे ही इस तरह का जवाब देते हैं। जीवन का लक्ष्य स्पष्ट होना चाहिए, उसके लिए योजनाएं आपके दिमाग में होनी चाहिए और उसे प्राप्त करने के लिए आपको सदैव प्रयत्नशील रहना चाहिए, यहां तक कि विपरीत परिस्थितियों में भी। तभी आप बड़े-से-बड़े सपने को भी पूरा करने में सफल होंगे।